Zašto je Microsoft kupio Skype?
Analitičari tvrde da je Microsoft kupio Skype samo da bi konkurente spriječio da to urade.
U nastojanju da vrati dio izgubljene teritorije koju mu na tržištu stalno otimaju rivali poput Google-a i Apple-a, Microsoft je za ogroman novac kupio internet telefonski i video servis Skype. U Microsoftu vjeruju da će preuzimanje Skype-a i njegovih više od 170 miliona korisnika širom svijeta - bitno ojačati njihovo prisustvo na tržištu mobilne telefonije i privući i velike korporacije da koriste njihovu video i audio komunikaciju. Generalni direktor Microsofta, Steve Ballmer, naziva to najvećim poslovnim poduhvatom u 36 godina istorije te kompanije: Medjutim, analitičari kažu da je 8 i po milijardi dolara žestoka cijena za taj, istina popularan, ali neprofitabilan telefonski i video-konferencijski servis. Glavni urednik magazina PC, Dan Costa, kaže da je Microsoft morao reagovati brzo nakon izvještaja da je Skype dobijao i ponude Google-a i Facebook-a: Uprkos udvostručenoj prodaji i profitima u zadnjih 8 godina, akcije Microsofta blago stagniraju jer ulagači brinu da li je prvi softverski gigant u stanju da se nosi sa novim i novim rivalima. Costa ipak vjeruje da će ovaj potez pomoći Microsoftu. No, neki ulagači su veoma skeptični i to je čak dovelo do trenutnog pada Microsoftovih akcija - za više od jednog procenta. A državni regulatori imaju još više od pola godine da razmotre i eventualno odobre ovaj poslovni zahvat... Pa, vidjećemo...